มะกันใช้งบถล่มไอเอสวันละเกือบ 300 ล้าน
เมื่อวันที่ 12 มิ.ย. กระทรวงกลาโหมเพนตากอนสหรัฐฯเผยว่า นับตั้งแต่สหรัฐฯเริ่มเปิดฉากการโจมตีทางอากาศต่อกองกำลังรัฐอิสลามหรือไอเอสในอิรักและซีเรีย เมื่อเดือน ส.ค. ปีก่อนนั้น ก็ได้มีการทุ่มงบประมาณสนับสนุนไปแล้วกว่า 2,700 ล้านดอลลาร์สหรัฐฯ หรือประมาณ 89,100 ล้านบาท คิดเบ็ดเสร็จเท่ากับรัฐบาลสหรัฐฯใช้งบประมาณวันละ 9 ล้านดอลลาร์ หรือประมาณ 297 ล้านบาท ทั้งนี้ สำนักข่าวบีบีซีรายงานด้วยว่า งบประมาณสำหรับภารกิจทางทหารของสหรัฐฯยังคงสูงขึ้นเรื่อยๆ ขณะที่ก่อนหน้านี้ทำเนียบขาวระบุว่า จะส่งที่ปรึกษากองทัพเข้าไปในอิรักอีก 450 นาย ส่งผลให้ยอดเจ้าหน้าที่ในอิรักเพิ่มเป็น 3,500 นาย,วันเดียวกัน นายอาลี ชูครี อามิน ชาวอเมริกัน วัย 17 ปี ได้ยอมรับสารภาพผิดต่อศาลในรัฐเวอร์จิเนีย หลังถูกจับกุมในข้อหาใช้เครือข่ายสังคมออนไลน์ แนะวิธีการส่งเงินทุนช่วยเหลือกลุ่มไอเอส โดยหากพบว่าผิดจริงอาจต้องรับโทษจำคุกสูงสุด 15 ปี ส่วนที่กรุงปารีสฝรั่งเศส เจ้าหน้าที่ตำรวจได้เปิดการสอบสวนอย่างเป็นทางการ ต่อผู้ต้องสงสัยที่ถูกจับกุม 2 ราย ระบุเพียงอายุ 35 ปี และ 39 ปี หลังพบว่าอาจมีส่วนเกี่ยวข้องกับชาวแอลจีเรีย วัย 24 ปี ที่วางแผนกราดยิงโบสถ์แห่งหนึ่ง ในย่านชานกรุงปารีส.
เมื่อวันที่ 12 มิ.ย. กระทรวงกลาโหมเพนตากอนสหรัฐฯเผยว่า นับตั้งแต่สหรัฐฯเริ่มเปิดฉากการโจมตีทางอากาศต่อกองกำลังรัฐอิสลามหรือไอเอสในอิรักและซีเรีย เมื่อเดือน ส.ค. ปีก่อนนั้น ก็ได้มีการทุ่มงบประมาณสนับสนุนไปแล้วกว่า 2,700 ล้าน
กระทรวงกลาโหม,เพนตากอน,สหรัฐอเมริกา,โจมตีทางอากาศ,กองกำลังรัฐอิสลาม,ไอเอส,งบประมาณสนับสนุน,ข่าว,ข่าวต่างประเทศ,ไทยรัฐฉบับพิมพ์